Okresná prokuratúra Trnava 
Vajanského 22, 918 67 Trnava 1 	

Sp. zn. : 4 Pv 579/13/2207	Trnava, 15.1.2014
EEČ : 2-21-73-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 497/2008 Zbierky zákonov a iné trestné činy

Rozhodol: 	prokurátor Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Piešťany zo dňa 14.9.2010, spisová značka 1 Pv 49/10, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
po predchádzajúcej vzájomnej dohode s XXXXX a XXXXX dňa 16.01.2010 okolo 13.00 hod.  v Pastuchove, v lokalite Pri Kríži zvanej „Fáneš“, porast č. 34, spílili tri stromy druhu dub – cer o priemere kmeňa 24, 28 a 32 cm, kde napílené drevo následne odviezli k XXXXX na adresu Pastuchov č. 159, čím svojim konaním spôsobili pre XXXXX, odštepný závod XXXXX škodu vo výške 58,79 Eur, 

dňa 16.01.2010 okolo 13.00 hod. v Pastuchove, v lokalite Pri kríži zvanej „Fáneš“ riadil malotraktor zn. Tera, červenej farby napriek tomu, že rozhodnutím Okresného dopravného inšpektorátu, č.k. ČTS-P:ORP-205/DI-HC-2009 zo dňa 28.4.2009, právoplatným dňa 28.4.2009, mu bol okrem iného uložený zákaz činnosti viesť motorové vozidlá na dobu 48 mesiacov. 

Uznesením prokurátora Okresnej prokuratúry Piešťany zo dňa 14.9.2010, spisová značka 1 Pv 49/10, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením prokurátora Okresnej prokuratúry Piešťany pod sp. zn. 1 Pv 49/10 - 22 zo dňa 14.9.2010 bolo podľa § 216 odsek 1 Trestného poriadku podmienečne zastavené trestné stíhanie obvineného XXXXX pre prečin krádeže formou spolupáchateľstva podľa     § 20 k § 212 odsek 2 písm. d) Trestného zákona a pre prečin marenia výkonu úradného rozhodnutia podľa § 348 odsek 1 písm. d) Trestného zákona, na tom skutkovom základe, že 

po predchádzajúcej vzájomnej dohode s XXXXX a XXXXX dňa 16.01.2010 okolo 13.00 hod.  v Pastuchove, v lokalite Pri Kríži zvanej „Fáneš“, porast č. 34, spílili tri stromy druhu dub - cer o priemere kmeňa 24, 28 a 32 cm, kde napílené drevo následne odviezli k XXXXX na adresu Pastuchov č. 159, čím svojim konaním spôsobili pre XXXXX, odštepný závod XXXXX škodu vo výške 58,79 Eur, 
dňa 16.01.2010 okolo 13.00 hod. v Pastuchove, v lokalite Pri kríži zvanej „Fáneš“ riadil malotraktor zn. Tera, červenej farby napriek tomu, že rozhodnutím Okresného dopravného inšpektorátu, č.k. ČTS-P:ORP-205/DI-HC-2009 zo dňa 28.4.2009, právoplatným dňa 28.4.2009, mu bol okrem iného uložený zákaz činnosti viesť motorové vozidlá na dobu 48 mesiacov. 

Predmetným uznesením bola obvinenému XXXXX  podľa ustanovenia § 216 odsek 2 Trestného poriadku uložená skúšobná doba v trvaní 24 (dvadsaťštyri) mesiacov, ktorá mu začala plynúť právoplatnosťou uznesenia, teda dňom 28.9.2010. 

Obvinenému XXXXX bolo podľa ustanovenia § 216 odsek 2, 4 Trestného poriadku s poukazom na § 51 odsek 3 Trestného zákona zároveň uložené aj obmedzenie spočívajúce v zákaze činnosti viesť motorové vozidlá akéhokoľvek druhu počas plynutia skúšobnej doby podmienečného zastavenia trestného stíhania.

	Po uplynutí skúšobnej doby boli vyžiadané správy o povesti obvineného XXXXX z Obecného úradu XXXXX, Okresného riaditeľstva PZ v Trnave, Obvodné oddelenie PZ XXXXX, bola zabezpečená evidenčná karta obvineného XXXXX, výpis z Ústrednej evidencie priestupkov Ministerstva vnútra SR a zároveň bol doplnený aj aktuálny odpis z registra trestov. 

Z takto doplnených správ a posudkov na obvineného XXXXX som zistil, že tento viedol v skúšobnej dobe podmienečného zastavenia trestného stíhania, teda v dobe odo dňa 28.9.2010 do dňa 28.9.2012 vrátane, riadny život a nedopustil sa žiadneho konania, ktoré by zakladalo jeho trestnoprávnu zodpovednosť. Podľa výpisu z ústrednej evidencie priestupkov Ministerstva vnútra SR v čase plynutia skúšobnej doby sa obvinený XXXXX mal dopustiť len jedného priestupku a to dňa 30.9.2011 priestupku proti občianskemu spolunažívaniu podľa § 49 odsek 1 písm. d) zákona č. 372/1990 Zb. o priestupkoch v znení neskorších. Priestupok bol však správnym orgánom odložený. Možno konštatovať, že obvinený v skúšobnej dobe podmienečného zastavenia trestného stíhania viedol riadny život. 
 
	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto rozhodnutia.

	Po právoplatnosti tohto rozhodnutia v zmysle § 217 odsek 4 Trestného poriadku nastávajú účinky zastavenia trestného stíhania podľa § 9 odsek 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Sýkora
prokurátor